|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Urbaario – kokoelma kaupunkilöytöjä**  Monialaisen oppimiskokonaisuuden suunnitelma  (Samuli Holtari ja Milla Tahvanainen) | | | | | | | | | |
| **Ajankohta:** Syksy 2022 | | **Luokka-aste:** 5. luokka | | | **Oppiaineet:** suomen kieli ja kirjallisuus, kuvataide, ympäristöoppi, historia ja musiikki | | | **Aihe / teema / ilmiö:** Urbaario-näyttely, Kulttuurin virta -museovierailu | |
| **Keskeiset käsitteet / taidot:** Kuullun ymmärtäminen, mediatekstit; lähiympäristön havainnointi, kaupunkiympäristön ominaisuudet; esinelöydöt ja arkeologia, esihistoria; äänimaisemat; valokuvataide ja mobiilikuvaus, kuvan tutkiminen, itsearviointi | | | | | | | | | |
| **Laaja-alaisen osaamisen tavoitteet (L1–L7) täsmennettyinä:**  **L1** Ajattelu ja oppimaan oppiminen: Oppimiskokonaisuus tarjoaa oppilaille mahdollisuuksia käsiteltävien aiheiden kriittiselle tarkastelulle. Jakson tehtävissä korostuvat uteliaisuutta, mielikuvitusta sekä luovuutta hyödyntävät työskentelytavat.  **L2** Kulttuurinen osaaminen, vuorovaikutus ja ilmaisu: Oppimiskokonaisuuden tavoitteena on antaa oppilaille mahdollisuus tutustua oman paikkakuntansa kulttuuriympäristöön sekä sen muutoksiin. Jaksolla pyritään siihen, että oppilaat saavat mahdollisuuden kokea sekä luoda taidetta, niin museovierailun kuin draaman sekä kuvataiteen työtavoin.  **L4** Monilukutaito: Oppilaat kehittävät monilukutaitoaan tulkitsemalla ja tuottamalla etenkin kuvallista tietoa. Oppilaita kannustetaan myös ympäristönsä ja esimerkiksi median havainnointiin ja vertailuun.  **L5** Tieto- ja viestintäteknologinen osaaminen: Jakson aikana oppilaat harjaannuttavat omaa tieto- ja viestintäteknologista osaamistaan esimerkiksi tutustumalla mobiilikuvauksen periaatteisiin ja luomalla mahdollisuuksien mukaan äänimaisemia ottamilleen kuville Samplebot-sovelluksella. Oppilaita kannustetaan jakson aikana luovaan, yhdessä tapahtuvaan toimintaan. | | | **Sisällöt (S1–Sx) täsmennettyinä:**  Suomen kieli ja kirjallisuus:  **S1** Vuorovaikutustilanteissa toimiminen: Oppilaat harjaannuttavat jakson aikana vuorovaikutus- ja ilmaisutaitojaan sekä ajattelunsa sanoittamista ja mielipiteensä ilmaisemista.  **S2** Tekstien tulkitseminen: Oppilaat harjoittavat jaksolla tekstinymmärtämisen taitojaan monimediaisesti.  **S3** Tekstien tuottaminen: Oppilaat harjoittelevat jakson aikana tekstien tuottamista monimediaisessa ympäristössä.  **S4** Kielen, kirjallisuuden ja kulttuurin ymmärtäminen: Oppilaat perehtyvät jaksolla kielellisiin merkityksiin sekä media- ja kulttuuritarjontaan.  Ympäristöoppi:  **S2** Arjen tilanteissa ja yhteisöissä toimiminen: Oppilaat harjoittelevat jaksolla lähiympäristössä liikkumista, havainnointia ja ympäristössä löytyvien esinelöytöjen kuvausta. Lähiympäristössä liikkuessa harjoitellaan myös liikenneturvallista liikkumista.  **S4** Ympäristön tutkiminen: Jakson aikana oppilaat tutustuvat omaan lähiympäristöönsä ja kiinnittävät huomiota sen merkitykseen hyvinvoinnille. Harjoitellaan myös teknologisten sovellusten käyttöä.  Historia:  **S1** Esihistoriallinen aika ja sivilisaation synty: Historian sisältöjä käsitellään jakson aikana temaattisesti esinelöytöjen näkökulmasta.  Musiikki:  **S3** Musiikki omassa elämässä, yhteisössä ja yhteiskunnassa: Oppilaat käsittelevät kokemuksiaan ja havaintojaan äänen ja ääniympäristön keinoin.  Kuvataide:  **S1** Omat kuvakulttuurit: Jakson aikana oppilaat harjoittelevat havaitsemaan oman kuvakulttuurinsa yhteyksiä esimerkiksi lähiympäristöönsä ja luokan yhteisöön. Mobiilikuvauksen avulla oppilaat ottavat kuvia oman kuvakulttuurinsa kautta.  **S2** Ympäristön kuvakulttuurit: Jaksolla tapahtuvan mobiilikuvauksen lähtökohtana ovat oppilaiden ympäristön kuvakulttuurit ja siellä esiintyvät elementit. Oppilaat harjoittelevat mobiilikuvauksen myötä tunnistamaan näitä elementtejä ja oppivat näin luomaan omaa mediakulttuuriaan. | | | | **Tavoitteet (T1–Tx) täsmennettyinä:**  Suomen kieli ja kirjallisuus:  **T3**: Oppilaat harjoittelevat jakson aikana oman luovuutensa käyttämistä sekä itsensä ilmaisua muita kunnioittaen erilaisissa esitys- ja viestintätilanteissa.  **T4**: Erilaisissa ryhmätilanteissa oppilaat kehittävät omia vuorovaikutustaitojaan jakson aikana. Tällä pyritään myös oppilaiden myönteisen viestijäkuvan kehittymiseen.  **T6**: Jakson myötä oppilaat harjoittelevat monimuotoisten tekstien tulkitsemista. Tämä kehittää heidän sana- ja käsitevarastoaan, mikä edistää ajatteluntaitojen kehittymistä.  **T9:** Jakson aikana pyritään kannustavalla työotteella vahvistamaan oppilaiden omaa kuvaa tekstien tuottajana ja suunnata sitä myönteiseksi.  **T10:** Jakson myötä oppilaat pääsevät kielentämään ajatuksiaan sekä suullisesti että kirjallisesti.  **T15**: Oppilaiden kulttuurisen identiteetin kehittymistä tuetaan jakson aikana monimuotoiseen media- ja kulttuuritarjontaan tutustumalla.  Ympäristöoppi:  **T7**: Oppilaita ohjataan jakson aikana erilaisten arjen sovellusten käytössä ja kannustetaan oppilaita luomaan jotain uutta lähiympäristössä liikkuen.  **T9**: Jakson aikana oppilaat harjoittelevat luonnossa/rakennetussa ympäristössä liikkumista sekä oppilaita ohjataan pohtimaan lähiympäristön merkitystä hyvinvoinnille.  Historia:  **T8**: Oppilaat harjoittelevat jakson aikana historian jatkuvuuksien hahmottamista esinelöytöjen ja nykyesineiden ominaisuuksia vertailemalla. Lisäksi jaksossa pohditaan myös tulevaisuusnäkökulmaa esinelöytöjen näkökulmasta.  **T11**: Oppilaita ohjataan ihmisten toiminnan selittämiseen esinelöytöjen kautta, esimerkiksi pohtimalla esineiden syntytapaa ja käyttötarkoituksia.  Musiikki:  **T4**: Oppilaat toteuttavat jakson aikana elämyksellisen ääniympäristön ja jäsentävät aiemmin kuulemaansa äänen keinoin.  **T5**: Oppilaille tarjoutuu jaksolla mahdollisuus improvisointiin ja monitaiteellisen kokonaisuuden suunnittelemiseen ja toteuttamiseen.  Kuvataide:  **T1:** Jakson aikana oppilaita kannustetaan lähiympäristönsä moniaistilliseen havainnointiin esimerkiksi mobiilikuvausta hyödyntäen.  **T2**: Jakson aikana erilaisia kuvallisia lähteitä tutkittaessa oppilaita kannustetaan vuorovaikutteiseen keskusteluun ja oman mielipiteensä rohkeaan ilmaisuun.  **T5**: Jakson myötä oppilaat kehittävät kuvallisia taitojaan mobiilikuvauksen saralla sekä yksin että yhteistyössä muiden oppilaiden kanssa.  **T6**: Oppilaat harjaannuttavat jakson aikana omaa osaamistaan kuvallisen vaikuttamisen keinoista mobiilikuvauksen myötä. | | |
| **Työskentelyn tavoitteet:** MOK-viikon tavoitteena on valmistaa oppilaita Kulttuurin virta -kokonaisuuteen liittyvään museovierailuun, jossa syksyllä 2022 on kohteena Urbaario – kokoelma kaupunkilöytöjä -näyttely. | | | | | **Opettajan omia tavoitteita:** | | | | |
| **Toiminnan suunnitelma** | | | | | | | | | |
| **Ajankäyttö (päivät, tunnit tai min.)** | **Toiminta ja mahd. teoreettinen perusta** | | | **Organisointi (esim. toiminnan tarkempi kuvaus, oppimisympäristöt, eriyttäminen)** | | **Osaamisen ja työskentelyn arviointi** | | | **Muuta (esim. etukäteis- ja jälkityöt, materiaalit)** |
| 1. oppitunti 2. oppitunti 3. oppitunti 4. oppitunti      1. oppitunti   Museovierailu   1. oppitunti | Urbaario-jakson aloitus   * Herättelytehtävä (Mitä tulee mieleen sanasta *urbaario*?) * Jakson taustatiedot, tavoitteet sekä arviointi * Jakson aikataulutus * Videotehtävä   Mobiilikuvauksen perusteet   * Valo- ja mobiilikuvauksen perusteisiin ja peruskäsitteistä tutustuminen * Kuvien ottamisen harjoittelu ja esittely muulle luokalle   Kuvakävely   * Kävelyretki koulun pihapiiriin/luontoon/kaupunkiympäristöön tai muuhun koulun lähiympäristöön * Oppilaat saavat ottaa omia kuvia mobiililaitteillaan   Kuvan tutkiminen   * Kuvien tarkastelu * Aikakartoitus * Aihekartoitus * Tulevaisuuskartoitus * Oppilaiden kuvien jakaminen museolle   Kuvan tulkinta draaman keinoin   * Draamasopimuksen solmiminen * Tilassa liikkuminen * Esineen tarina -harjoitus (kuvateksti, äänimaisema, still-kuvasarja) * Draamasopimuksen purku   Näyttelyyn tutustuminen   * Näyttelyyn liittyvät tehtävät museolla   Jakson loppukoonti ja arviointi   * Loppupohdintatehtävä * Työskentelyn arviointilomakkeen täyttäminen | | | Oppitunnilla herätellään kiinnostusta MOK-jakson aiheisiin, tutustutaan tarkemmin jakson yksityiskohtiin sekä katsotaan Urbaario-näyttelyn idean isän, Pasi Räsämäen tekemä video ja vastataan siihen liittyviin kysymyksiin.  Oppitunnilla tutustutaan valokuvauksen ja etenkin mobiilikuvauksen perusteisiin sekä peruskäsitteisiin ja harjoitellaan kuvien ottamista.  Oppitunnilla tehdään kuvakävely koulun lähiympäristöön, jossa oppilaat ottavat omia kuvia tekemistään esinelöydöistä. Lisäksi harjoitellaan lähiympäristössä liikkumista ja sen havainnointia.  Oppitunnilla harjoitellaan kuvan tutkimista eri näkökulmista sekä omien havaintojen jakamista suullisesti ja kirjallisesti. Tunnilla harjoitellaan myös esimerkiksi kuvien vertailua ja uutistekstin kirjoittamista.  Oppitunnilla harjoitellaan kuvan tulkitsemista draaman keinoin. Ilmaisutaidon harjoitusten avulla luodaan pieniä draamaproduktioita, joilla harjaannutetaan myös ryhmätyöskentely- ja vuorovaikutustaitoja.  Tehdään vierailu Pohjois-Karjalan museo Hilmaan ja tutustutaan siellä valokuvaaja Pasi Räsämäen Urbaario – Kokoelma kaupunkilöytöjä -näyttelyyn.  Oppitunnilla keskustellaan lyhyesti jakson kulusta loppupohdintakysymysten avulla sekä täytetään ja palautetaan työskentelyn arviointilomake. | | Arviointi toteutetaan monialaisen oppimiskokonaisuuden aikana pääasiassa formatiivisesti eli oppilaiden työskentelyä havainnoidaan tunnin aikana ja annetaan välitöntä palautetta, mikäli sille on tarvetta. Keskitytään etenkin positiiviseen ja kannustavaan palautteeseen. Arvioinnissa otetaan huomioon myös se, kuinka oppilaat ottavat toisensa huomioon sekä miten he tuovat työskentelyssä käyttöön luovuutensa.  Arvioinnin apuvälineenä käytetään myös työskentelyn arviointilomaketta. (Liite 1). Oppilaat pohtivat Tietämys ennen ja jälkeen -sivulla omaa tietämystään jakson ensimmäisellä ja viimeisellä oppitunnilla. Työskentelyn itsearviointitaulukkoa täytetään puolestaan viimeistä tuntia lukuun ottamatta jokaisella oppitunnilla. Siihen oppilaat kirjoittavat sanallisesti omasta työskentelystään sekä antavat jokaiselta tunnilta itselleen arvosanan asteikolla 1–3 (orastava, kehittyvä, edistynyt). | | | PowerPoint-esitysmateriaali  Työskentelyn arviointilomake  Padlet- tai Google Jamboard -alustat  Mobiililaitteiden saatavuuden varmistaminen  Kuvakävelyn reitin suunnittelu  Mahd. esinekuvien tulostaminen valmiiksi  Luokan valmistelu aikakartoitustehtävää varten  Huom! Neljännen oppitunnin jälkeen olisi hyvä jakaa oppilaiden ottamat kuvat museolle, mikäli niiden halutaan päätyvän osaksi Urbaario-näyttelyä.  Huom! Viidennen ja kuudennen oppitunnin tuntisuunnitelmat ovat samassa Word-tiedostossa.  Luokan valmistelu tilassa liikkumisen harjoitusta sekä draamaproduktion esittämistä varten  Työskentelyn arviointilomakkeiden kerääminen oppilailta |

Opetuksen suunnitelmapohja on mukailtu Itä-Suomen yliopiston harjoittelukoulun opetuksen suunnitelmapohjasta.